SVIDNÍK. Nález munície vo Svidníku nahlásil v pondelok popoludní na políciu 53-ročný muž z Moldavy nad Bodvou.
Podľa Jany Ligdayovej, prešovskej krajskej policajnej hovorkyne, bola objavená na trávnatej ploche pred nemocnicou pri vykonávaní pyrotechnického prieskumu na plánovanej stavbe.
Šlo o tri stabilizátory delostreleckej míny, jeden zapaľovač z delostreleckej strely a jeden ručný granát.
"Na miesto bol okamžite privolaný krajský pyrotechnik, ktorý túto muníciu z obdobia druhej svetovej vojny prevzal na jej zneškodnenie," dodala hovorkyňa.